Мэжджыт тхылъхэр ягъэхьэзыр
Къуажэ ефэндыхэр, Бахъсэн щIыналъэм и Iэтащхьэм и къуэдзэ Iэхъуэбэч Андзор, район администрацэм хабзэхъумэ IэнатIэхэм ядэлэжьэнымкIэ и къудамэм и унафэщI Тохъутэмыщ Мухьэмэд, раис-Iимам Къуэдз Мухьсин сымэ тепсэлъыхьащ дин IуэхущIапIэхэм я хабзэубзыху тхылъхэр, псэуалъэхэм шынагъуэншагъэмкIэ я паспортхэр гъэхьэзырыным, мэжджытхэм зэреджэр гъэбелджылыным теухуа лэжьыгъэр зэрекIуэкIым.
КъызэрыхагъэщамкIэ, дин IуэхущIапIэхэр приватизацэ ящIын папщIэ, зыхуей тхылъ псори икIэщIыпIэкIэ зэхуахьэсын хуейщ.
Апхуэдэу дин хабзэхэм я зехьэкIэ-гъэзэщIэкIэм пыщIа Iуэхугъуэ щхьэхуэхэр зэпкърахащ, нэхъ зыгъэпIейтей упщIэхэм жэуап къыхуагъуэтащ.
КIарэ Аринэ.
